### Beslutningstema

Der skal træffes beslutning om godkendelse af anskaffelsessummen før byggeriet påbegyndes på grundlag af fremsendt skema B ansøgning.

Der skal endvidere træffes beslutning om genoptagelse af skema A for så vidt angår aftalegrundlaget mellem Tønder Andelsboligforening og den private part, Ejendomsselskabet Trælasten ApS, idet aftalegrundlaget har undergået væsentlige ændringer fsva. den delegerede bygherremodel.

Det bagvedliggende aftalegrundlag, som var forudsat ved godkendelsen af skema A, vil dermed udgå, og erstattes af nyt aftalegrundlag indgået ved skema Laust Steffensen

### Historik

Kommunalbestyrelsen besluttede på sit møde den 22. december 2022 at godkende skema A til opførelse af 52 almene familieboliger på [adresse] i Tønder. Projektet opføres i samarbejde med den private part Ejendomsselskabet Trælasten ApS efter almenboliglovens bestemmelse om den delegerede bygherremodel.

Kommunalbestyrelsen godkendte den 29. februar 2024, at fristen for indberetning af skema B blev udsat med 9 måneder til den 31. december 2024.

Kommunalbestyrelsen godkendte den 28. november 2024, at fristen for indberetning af skema B blev udsat med yderligere 12 måneder til den 22. december 2025.

### Sagsfremstilling

Salus Boligadministration har på vegne af bygherren, Tønder Andelsboligforening, den 26. maj 2025 fremsendt skema B ansøgning om godkendelse af anskaffelsessummen før byggeriets påbegyndelse. Byggeriet opføres i samarbejde med den private part Ejendomsselskabet Trælasten ApS, efter de særlige regler herom i almenboliglovens § 116.

Anskaffelsessummen udgør 106,5 mio. kr., og finansieres med kreditforeningslån (90 %) 95,9 mio. kr., kommunal grundkapitallån (8 %) 8,5 mio. kr., beboerindskud (2 %) 2,1 mio. kr.

Kommunen har påtaget sig en kommunal garanti for kreditforeningslånet. Den kommunale garanti er fortsat ikke opgjort beløbsmæssigt. Opgørelse vil først foreligge, når ejendommen er opført og af kreditforeningen værdiansat.

Den foreløbige leje er beregnet til 1.106 kr. pr. m2 eksklusiv forbrug, svarende til en månedlig husleje på mellem kr. 6.636 - kr. 9.861. Den leje, som godkendes, opkræves når byggeriet udlejes efter færdiggørelsen og indtil byggeregnskabet (Skema C) er godkendt.

Der er ikke overfor tilsynet meddelt ændringer i projektbeskrivelsen, som er vedlagt som bilag til behandling af skema B.

Grundlag for entreprisen er AB aftalesættet AB 18, ABT 18 og ABR 18. [adresse] skal gives på de betingelser, som følger af almenboligloven og støttebekendtgørelsen, herunder bl.a. at krav om, at AB 18, ABT 18 og ABR 18 lægges til grund uden fravigelser, medmindre de i særlige tilfælde godkendes efter modtaget begrundelse.

I forholdet mellem Tønder Andelsboligforening og Ejendomsselskabet Trælasten ApS har Kommunalbestyrelsen ifm. behandling af skema A godkendt AB 18 med fravigelser dateret  21. marts 2022.

ABT 18 med begrundede fravigelser blev fejlagtig ikke medsendt til godkendelse ved skema A, og Tønder Andelsboligforening og Ejendomsselskabet Trælasten ApS har i perioden op til fremsendelse af skema B anmodet om, at ABT 18 med fravigelser godkendes. Tilsynet har gennemgået disse og vurderet overensstemmelsen med de tidligere godkendte fravigelser fra AB 18, samt de mellem Dansk Byggeri og BL aftalte standardfravigelser.

I processen omkring ændring af aftalegrundlaget "Skurvognsmodellen" ved skema A til "Nicolaj Carlsen" ved skema B, har tilsynet for det støttede byggeri været i løbende dialog med Salus Boligadministration og bygherrerådgiveren, Kuben Management, om aftalegrundlagets overensstemmelse med de regler, som tilsynet skal påse overholdelse af. Herunder korrekt implementering af de relevante dele af det af Byggeskadefonden og BL udarbejdede standardparadigme til aftaler efter den delegerede bygherremodel.

I den forbindelse er ansøger anmodet om at redegøre for, at støttereglerne er overholdt og vejledt herom. På grund af omfanget og karakteren af fravigelserne fra standard aftalesættet, har forvaltningen gennem hele processen været bistået af en ekstern advokat.

De af forvaltningen konstaterede opmærksomhedspunkter er undervejs i processen blevet håndteret og løst gennem løbende vejledning fra tilsynet med det støttede byggeri og tilsynets eksterne advokat, således at skema B på det foreliggende grundlag vurderes klar til politisk behandling.

Særlig fsva. den betryggende sikkerhed i betalingsflowet og sikkerhedsstillelsen overfor Tønder Andelsboligforening under opførelsen af boligerne lægger tilsynet til grund, at Salus Boligadministration og Kuben Management som de professionelle parter med erfaring indenfor opførelse af almenboliger ved den udarbejdede betalingsplan har sikret sig, at købe- og entreprisesummen udbetales i en takt, så der til enhver tid er sikkerhed for, at der ikke er betalt mere end der er udført arbejde for. Således at der utvivlsomt er tilstrækkeligt med midler til færdiggørelse af opførelsen af Tønder Andelsboligforenings andel af byggeriet (ejerlejligheden med de almene boliger).

De endelige krav til afgivelse af oplysninger og ansøgning om skema B fremgår af lovgivningens almindelige regler, herunder almenboligloven med tilhørende forskrifter og støttebekendtgørelsen, hvortil ansøger i det hele er henvist.

Bygherre Tønder Andelsboligforening og bygherrens rådgiver Kuben Management og Salus Boligadministration har ansvaret for korrekt implementering af underliggende aftalesæt i henhold til den modtagne myndighedsvejledning.

### Økonomi

Der henvises til bilag anskaffelsessum og finansiering.

Kreditforeningslån, som optages af almene boligorganisationer, påvirker ikke den kommunale låneramme. Som følge heraf vil kommunens garantistillelse overfor en del af lånet ikke have nogen indflydelse på kommunens generelle låneadgang.

### Lovgrundlag

Støttebekendtgørelsen, lov om almen boliger og driftsbekendtgørelsen.

### Indstilling Fagchefen for Politik og Strategi indstiller,

at skema B til opførelse af 52 almene familieboliger med en samlet anskaffelsessum 106,595 mio. kr. godkendes,

at den foreløbige beregnede husleje 1.106 kr. pr. m2 godkendes,

at ABT 18 med fravigelser og tilføjelser godkendes,

at de ændrede forudsætninger om opførelse af boligerne efter "projektstadiemodellen" godkendes,

at Tønder Kommune yder grundkapitallån 8,528 mio. kr., svarende til 8 % af anskaffelsessummen og som finansieres af kommunekassen,

at forvaltningen bemyndiges til at godkende skema C indenfor rammerne af skema B, og

at indstillingen videresendes til Kommunalbestyrelsen

**Økonomiudvalgets beslutning den 19. juni 2025, pkt. 10:**

Indstillingen anbefales.

Mads Andersen blev erklæret inhabil og deltog ikke i behandling af punktet.

### Beslutning

Kommunalbestyrelsen erklærede Mads Andersen (C) for inhabil, hvorfor han ikke deltog i sagens behandling.

Indstillingen godkendt.

Oda Mathiasen (løsgænger) deltog ikke i behandlingen af punktet.